PTT-BCP ขึ้นราคาขายปลีกน้ำมันทุกชนิด 40 สต./ลิตร เว้น E85 ขึ้น 20 สต.พรุ่งนี้
PTT-BCP ขึ้นราคาขายปลีกน้ำมันทุกชนิด 40 สต./ลิตร เว้น E85 ขึ้น 20 สต.พรุ่งนี้
9 ธ.ค. 2559

บริษัท ปตท. จำกัด (มหาชน) หรือ PTT และ บริษัท บางจาก ปิโตรเลียม จำกัด (มหาชน) หรือ BCP ประกาศปรับขึ้นราคาขายปลีกน้ำมันสำเร็จรูปทุกชนิดอีกลิตรละ 40 สต. ยกเว้น E85 ปรับขึ้นลิตรละ 20 สต. โดยจะมีผลตั้งแต่วันพรุ่งนี้ (10 ธ.ค.) เวลา 05.00 น.
ทั้งนี้ จะส่งผลให้ราคาน้ำมันของ ปตท. และบางจากฯ ในสถานีบริการน้ำมันเขตกรุงเทพฯ และปริมณฑลวันพรุ่งนี้ เป็นดังนี้ เบนซิน 95 ลิตรละ 33.86 บาท, แก๊สโซฮอล์ 95 ลิตรละ 26.75 บาท, แก๊สโซฮอล์ 91 ลิตรละ 26.48 บาท, E20 ลิตรละ 24.24 บาท, E85 ลิตรละ 19.49 บาท และดีเซล ลิตรละ 25.49 บาท (ราคานี้ยังไม่รวมภาษีท้องที่ของแต่ละจังหวัด)